مێلیلا

مێلیلا شارێکی خۆبەڕێوەبەری سەر بە ئیسپانیایە و دەکەوێتە کەناری باکووری ئەفریقا. شارەکە لە لای ڕۆژھەڵاتی کەیپی سێ لقەوە ھەڵکەوتووە، سنووری لەگەڵ مەغریب ھەیە و ڕووی لە دەریای ناوینە. ڕووبەرەکەی ١٢٫٣ کیلۆمەتری چوارگۆشەیە. تا ١٤ی ئازاری ١٩٩٥ بەشێک بوو لە پارێزگای مەلەگا، تا ئەو کاتەی یاسای خۆبەڕێوەبەری مێلیلا پەسەند کرا.

مێلیلا یەکێکە لە ناوچە تایبەتەکانی وڵاتانی یەکێتی ئەورووپا. ھاتوچۆ لە نێوان یەکێتی ئەورووپا و مێلیلادا ملکەچی یاسا تایبەتە، کە لە ڕێککەوتننامەی چوونە ناو پەیماننامەی شێنگنی ئیسپانیادا دیاری کراوە.

تا ساڵی ٢٠١٩، ژمارەی دانیشتووانی مێلیلا ٨٦٬٤٨٧ کەس بووە. دانیشتووانەکەی بە شێوەیەکی سەرەکی دابەش بووە بەسەر خەڵکی ڕەچەڵەک ئیبیری و ڕیفی. ھەروەھا ژمارەیەکی کەم جوولەکەی سێفاردی و ھیندۆسی سیندی تێدا دەژین. لە مێلیلادا دوو زمان بەکار دێت: زمانی فەرمی ئیسپانی و زمانی تەریفیت.

ھاوشێوەی شاری خۆبەڕێوەبەری سێئوتا و ناوچەکانی تری ئیسپانیا لە ئەفریقا، مەغریب داوای خاوەندارێتی مێلیلا دەکات.

 سەرچاوەکان 

پۆل:ئینکلاڤ و ئێکسکلیڤ
پۆل:شارە بەندەرییەکانی ئەفریقا
پۆل:ویلایەتەکان و مەڵبەندەکان، دامەزرانی ١٩٩٥